《申符庶常宅守岁分韵得十五咸》
清代·孙廷铎

升沈何处问巫咸，客里光阴似过帆。晚景惟堪随野老，梦魂那过著朝衫。

岁除回首家千里，周甲斋心偈一函。冷暖自知还自问，近来荆棘已全芟。

作者简介：（1623—?）明末清初山东益都人，字道宣，别号烟萝居士。孙廷铨弟。明崇祯十五年举人。康熙间曾官广东阳江知县。五十八岁归里，不再出。有《说研堂诗》。